Við viljum eindregið vara korthafa við svikatilraunum sem byrja með SMS smáskilaboðum . Þær hefjast með því að korthafinn fær óvænt sent SMS sem virðist vera frá íslensku símafyrirtæki . Í skilaboðunum er krækja ( e. link ) með boði um að taka þátt í þjónustukönnun . Í framhaldinu er boðið upp á nýjasta iPhone símann á „ kostakjörum “ um leið og beðið er um kortaupplýsingar móttakanda . Þetta svikaferli er þekkt sem „ smishing “ ( e. Website Links sent via SMS ) og er nánast örugglega tilraun til fjársvika . Hafi fólk brugðist við skilaboðunum er brýnt að hafa umsvifalaust samband við þjónustuver Valitor í síma 525-2000 . Við viljum ítreka að fólk gefi aldrei upp kortaupplýsingar í tilefni af óumbeðnum tölvupósti , SMS eða símtali .